Kanakin slučaj je ekstreman, ali ona predstavlja širu grupu mladih ljudi koji se iz raznoraznih razloga – psiholoških, socijalnih, kulturnih – odlučuju da napuste kako obrazovanje tako i zapošljavanje. Postoji čak i ime za njih: NEETs – nit’ zaposleni, obrazovani nit’ obučeni. Mnoge zemlje OECD-a, ne samo Japan, su sve zabrinutije za probleme koji čekaju takve mlade ljude.

Typično, oko 80% mladih u razvijenim zemljama dovrše srednju školu, dok je oko 20% njih napuste. Bez obzira koliko se obrazovanje širilo, tvrdo jezgro izgleda ostaje dobro učvršćeno. “Ubeđen sam da je to deo razloga što je došlo do velikog porasta interesa u ministarstvima prosvete za vokaciono obrazovanje.”, kaže Greg Vurcburg iz OECD-a.

Vokaciono školovanje – koje ima za cilj da pripremi mlade ljude za određene zanate, poput stolarskog - nestalo je u mnogim zemljama, kaže Vurcburg. “Spektar zanimanja i sposobnosti studenata je porastao”, objašmnjava, “ali spektar izbora u školama se smanjio kako je stručno obrazovanje postalo obezvređeno u nekim zemljama”.

Sada postoji rastući interes među vladama za njegovo vraćanje, nekad sa kontroverznim rezultatima. Nakon pobuna u 2005, francuska vlada je objavila planove da dozvoli četrnaestogodišnjacima da postanu šegrti. “Cilj vlade nije da stvarno da poslove tim mladim ljudima već da ih izdvoji i školskog sistema u kojem ne uspevaju”, rekao je za Internešnal Herald Tribjun Bernar Igonije iz OECD-a. “Biću iskren: cilj je skloniti ih sa ulica.” No nisu sve obrazovne alternative toliko kontroverzne. Neke zemlje razvijaju programe za zanatlije, gde mladi uče posao kod majstora a često pohađaju i skraćene časove u školi.